ddrg/super_eurlex huggingface dataset:
ΓΡΑΠΤΗ ΕΡΩΤΗΣΗ E-1275/01

υποβολή: Jorge Hernndez Mollar (PPE-DE) προς την Επιτροπή

(2 Μαΐου 2001)

Θέμα: Κοινοτική βοήθεια προς το Ευρωαραβικό Ίδρυμα της Γρανάδας

Το Ευρωαραβικό Ίδρυμα της Γρανάδας (Ισπανία) που δημιουργήθηκε το 1995 ως εναλλακτική λύση για το αποτυχημένο Ευρωαραβικό Πανεπιστήμιο,πήρξε επίσης μία αποτυχία.

Και τα δύο προγράμματα, τα οποία προωθήθηκαν από την Ευρωπαϊκή Ένωση και την ισπανική Κυβέρνηση προκειμένου να αναπτύξουν τη συνεργασία μεταξύ Ευρώπης και αραβικών χωρών, απέτυχαν λόγω έλλειψης πιστώσεων. Σήμερα, για άλλη μία φορά, λέγεται ότι πρόκειται να ξαναρχίσει η λειτουργία του προαναφερθέντος ιδρύματος και να του διατεθούν περισσότερες πιστώσεις.

Ποιοιπήρξαν οι λόγοι για τους οποίους η Επιτροπή συνέχισε πάντοτε να στηρίζει δημοσιονομικά το Ευρωαραβικό Ίδρυμα της Γρανάδας, και σε ποιο μέτρο θα ήταν διατεθειμένη να συμβάλει, οικονομικά και λογιστικά, προκειμένου να εξασφαλίσει ότι το πρόγραμμα που εκπόνησαν οιπεύθυνοι του εν λόγω ιδρύματος μπορεί να καταστεί ενεργό και να επιτευχθεί, μεσοπρόθεσμα και μακροπρόθεσμα, ο στόχος του, ο οποίος είναι η προώθηση της συνεργασίας ανάμεσα στην Ευρώπη και τις αραβικές χώρες;

Απάντηση του κ. Patten εξ ονόματος της Επιτροπής

(20 Ιουνίου 2001)

Η Επιτροπή ήταν ο κυριότερος χρηματοδότης του Ευρωαραβικού Ιδρύματος της Γρανάδας (EAMS) από την ίδρυσή του το 1995. Η Επιτροπή συνεισέφερε ιδίως 6 εκατ. στο κεφάλαιο του Ιδρύματος EAMS και 2,5 εκατ. στη διαχείριση του Ιδρύματος.

Παρά τις επενδύσεις αυτές, που αυξήθηκαν από τις εθνικές και περιφερειακές ισπανικές συνεισφορές, το Ίδρυμα δεν μπόρεσε ποτέ να φθάσει στο απαιτούμενο επίπεδο αποτελεσματικότητας για ναλοποιήσει τους στόχους καθώς και ένα αποδεκτό επίπεδο οικονομικής αυτάρκειας. Μία γενική αξιολόγηση του Ιδρύματος που είχε ζητήσει η Επιτροπή και διενεργήθηκε από ομάδα εθνικών εμπειρογνωμόνων, το 2000, επιβεβαίωσε αυτή τη διαπίστωση.

Αντίθετα από τις αρχικές προσδοκίες, η ευνοϊκή αποδοχή της ίδρυσης αυτού του Ιδρύματος από τον αραβικό κόσμο δεν είχε αντίκρισμα σε μία ενεργό χρηματοδοτική και λειτουργική στήριξη. Από τη χρηματοδοτική δέσμευση 3 εκατ. $ που ανέλαβε το 1998, ο Σύνδεσμος αραβικών κρατών χορήγησε μόνο 1,7 εκατ. $. Πλην όμως το Ίδρυμα ήταν εξ αρχής ευρω-αραβικό σχέδιο οπότε και η ενεργός αραβική θεσμική και χρηματοδοτική συμμετοχή αποτελεί απαραίτητη προϋπόθεση για να εξασφαλιστεί το μέλλον αυτού του Ιδρύματος.

Πάνω σ'αυτή τη βάση, η αποκατάσταση του Ιδρύματος και ο αναπροσανατολισμός του αποτελούν σήμερα εναλλακτικές λύσεις που εξετάζονται για να τεθεί το Ίδρυμα σε νέες σταθερότερες οργανωτικές και χρηματοδοτικές βάσεις.

Αυτή η αναδιάρθρωση απαιτεί να στηριχθεί η διαχείριση του Ιδρύματος σε μια πραγματική ευρω-αραβική εταιρική σχέση. Στην περίπτωση που θα πληρούνται αυτές οι προϋποθέσεις, η Επιτροπή μπορεί να αποφασίσει να συμμετέχει στα έξοδα λειτουργίας του Ιδρύματος.
ΓΡΑΠΤΗ ΕΡΩΤΗΣΗ P-1659/01

υποβολή: Franoise Grossette (PPE-DE) προς την Επιτροπή

(29 Μαΐου 2001)

Θέμα: Κοινοτικοί κανόνες σχετικά με την προστασία του εμπιστευτικού χαρακτήρα των γνωμοδοτήσεων των νομικών συμβούλων εταιρειών

Ενώ το Βέλγιο αναγνώρισε πρόσφατα την προστασία του εμπιστευτικού χαρακτήρα των γνωμοδοτήσεων των νομικών συμβούλων εταιρειών, δενπάρχει, μέχρι σήμερα, κανένας κοινοτικός κανόνας που να ρυθμίζει επακριβώς το θέμα αυτό.

Επίσης, κατόπιν της απόφασης την οποία έλαβε το Βέλγιο, θα ήταν προς το γενικό συμφέρον αν για το σύνολο των ευρωπαίων νομικών συμβούλων επιχειρήσεων μπορούσαν να ισχύουν, στο σημείο αυτό, κοινοί κανόνες.

Σχεδιάζει η Ευρωπαϊκή Επιτροπή τη σύνταξη ενός κοινοτικού κειμένου το οποίο θα μπορούσε να εφαρμόζεται στην άσκηση αυτού του επαγγέλματος και στην προστασία των γνωμοδοτήσεων τις οποίες διατυπώνουν οι νομικοί σύμβουλοι επιχειρήσεων;

Απάντηση του κ. Bolkestein Εξ ονόματος της Επιτροπής

(13 Ιουλίου 2001)

Σύμφωνα με τα άρθρα 40 και 47 (πρώην άρθρα 49 και 57) της συνθήκης ΕΚ, οι κοινοτικές οδηγίες στον τομέα του επαγγελματικού δικαίου αποσκοπούν στη διευκόλυνση της ελεύθερης κυκλοφορίας των προσώπων και όχι σε αυτή καθαυτή την εναρμόνιση των κανόνων άσκησης των επαγγελμάτων. Στο πλαίσιο αυτό, η οδηγία 98/5/ΕΚ του Κοινοβουλίου και του Συμβουλίου της 16ης Φεβρουαρίου 1998 για τη διευκόλυνση της μόνιμης άσκησης του δικηγορικού επαγγέλματος σε κράτος μέλος διάφορο εκείνου στο οποίο αποκτήθηκε ο επαγγελματικός τίτλος(1) προβλέπει στο άρθρο 8 ότι ο δικηγόρος που είναι εγγεγραμμένος στο κράτος μέλοςποδοχής

πό τον επαγγελματικό του τίτλο καταγωγής μπορεί να εργάζεταιπό την ιδιότητα του έμμισθου δικηγόρου σε άλλο δικηγόρο, ένωση ή εταιρεία δικηγόρων, ή δημόσια ή ιδιωτική επιχείρηση, εφόσον το κράτος μέλοςποδοχής το επιτρέπει στους δικηγόρους που είναι εγγεγραμμένοιπό τον επαγγελματικό τίτλο αυτού του κράτους μέλους.

Ο απόρρητος χαρακτήρας των γνωμοδοτήσεων των νομικών συμβούλων εταιρειών απορρέει από τα εν λόγω άρθρα και συνεπώς η Επιτροπή δεν προτίθεται να συντάξει κοινοτικό κείμενο για το ζήτημα αυτό.

Επιπλέον εκτιμάται ότι το ζήτημα της προστασίας του απορρήτου των γνωμοδοτήσεων των νομικών συμβούλων εταιρειών δεν μπορεί να εξεταστεί στο πλαίσιο του τίτλου IV της συνθήκης ΕΚ και ιδίως βάσει των διατάξεων που αφορούν τη συνεργασία σε αστικά θέματα.

Η Επιτροπή εφιστά ωστόσο την προσοχή του αξιότιμου βουλευτή στο Χάρτη των ευρωπαϊκών επαγγελματικών ενώσεων για την καταπολέμηση του οργανωμένου εγκλήματος που καταρτίστηκε σε συνέχεια των συστάσεων του Συμβουλίου για την καταπολέμηση του οργανωμένου εγκλήματος και τον οποίο προσυπέγραψαν, στις 27 Ιουλίου 1999, ορισμένες ευρωπαϊκές επαγγελματικές ενώσεις μεταξύ των οποίων και δικηγόροι.

(1) ΕΕ L 77 της 14.3.1998.
ΓΡΑΠΤΗ ΕΡΩΤΗΣΗ E-0984/01

υποβολή: Ulpu Iivari (PSE) προς την Επιτροπή

(30 Μαρτίου 2001)

Θέμα: Χρησιμοποιούμενη γλώσσα στις επιδοτούμενες από την Ε.Ε. ενημερωτικές εκστρατείες

Η Ευρωπαϊκή Ένωση και ο οργανισμός Intercitrus συνεργάζονται στο πλαίσιο μιας εκστρατείας προώθησης των εσπεριδοειδών, μία από τις πτυχές της οποίας συνίσταται σε μία ιστοσελίδα στο ιντερνέτ με διεύθυνση www.orangefruit.net. Το φινλανδικό κείμενο της ιστοσελίδας αυτής έχει συνταχθεί σε μία γλώσσα αδέξια και συχνά χειρίστης ποιότητας. Ακόμη και η Ευρωπαϊκή Ένωση προσδιορίζεται με την έκφραση Ευρωπαϊκή Κοινότητα.

Τα παρακάτω αποσπάσματα εξ άλλου μιλούν από μόνα τους:

Από το 1998 η Ευρωπαϊκή Κοινότητα και ο Intercitrus ποντάρουν στηνγεία πραγματοποιώντας διάφορες εκστρατείες για την προώθηση τωνγιεινών και γευστικών ιδιοτήτων των πορτοκαλιών και των κλημεντινών σε φυσική κατάσταση.

Η διάδοση των ιδιοτήτων των πορτοκαλιών και των κλημεντινών και η επεξήγηση των πλεονεκτημάτων που έχει η κατανάλωσή τους στο πλαίσιο του πληθυσμού είναι οι στόχοι της εκστρατείας που χρηματοδοτεί ο Intercitrus με τη συμμετοχή της Ευρωπαϊκής Κοινότητας.

Σύμφωνα με την εν λόγω ιστοσελίδα WEB, η εκστρατεία αυτή που πραγματοποιείται σε οκτώ κράτη μέλη της Ένωσης, απορροφά τουλάχιστον 4,6 εκατ. ευρώ.

Υπό το πρίσμα των ανωτέρω:

1. Μπορεί η Επιτροπή να αναφέρει ποια μέτρα προτίθεται να λάβει για να διορθωθεί η γλώσσα που χρησιμοποιείται για την εκστρατεία αυτή;

2. Μπορεί η Επιτροπή να διευκρινίσει τι προτίθεται να πράξει ώστε η γλώσσα που χρησιμοποιείται σε όλες τις επιδοτούμενες από την Ένωση εκστρατείες να είναι σωστή και κατανοητή εξυπηρετώντας έτσι την προώθηση των στόχων του Ευρωπαϊκού Έτους Γλωσσών 2001;

Απάντηση του κ. Fischler εξ ονόματος της Επιτροπής

(23 Μαΐου 2001)

Η Επιτροπή πληροφορεί το αξιότιμο μέλος του Κοινοβουλίου ότι η σύνδεση με το φινλανδικό κείμενο κόπηκε στη σελίδαποδοχής της ιστοσελίδας του Διαδικτύου (orangefruit.net'). Η Επιτροπή ζήτησε επίσης από τον οργανισμό InterCitrus να διαγράψει την φινλανδική σελίδα. Είναι σαφές ότι η Κοινότητα δεν θα συγχρηματοδοτήσει καθόλου τη φινλανδική σελίδα του Διαδικτύου.

Η Επιτροπήπογραμμίζει ότι η εν λόγω διαφημιστική εκστρατεία αποτελεί αντικείμενο έμμεσης διαχείρισης: αυτό σημαίνει ότι ο αρμόδιος οργανισμός (στην περίπτωση αυτή, το ισπανικό Υπουργείο Γεωργίας) είναι νομικάπεύθυνος για τον έλεγχο του διαφημιστικού αυτού προγράμματος. Η Επιτροπή εξασφαλίζει ωστόσο την παρακολούθηση του προγράμματος, βάσει του οποίου πραγματοποιήθηκαν οι προαναφερόμενες παρεμβάσεις.
ΓΡΑΠΤΗ ΕΡΩΤΗΣΗ E-0187/01

υποβολή: Bart Staes (Verts/ALE) προς το Συμβούλιο

(5 Φεβρουαρίου 2001)

Θέμα: Κοινή εξωτερική πολιτική σχετικά με το Κοσσυφοπέδιο

Το κοινοβούλιο της Ομοσπονδιακής Δημοκρατίας της Γιουγκοσλαβίας ενέκρινε πολύ πρόσφατα νομοσχέδιο για την παροχή αμνηστίας σε στρατευμένους του γιουγκοσλαβικού λαϊκού στρατού που αρνήθηκαν να προσφέρουν τιςπηρεσίες τους και σε κρατούμενους οι οποίοι καταδικάστηκαν λόγω εγκληματικών πράξεων κατά του στρατού ή λόγω δράσης στρεφόμενης κατά του κράτους. Από δηλώσεις του γιουγκοσλάβου Υπουργού Δικαιοσύνης Moncilo Grubac στις 9 Ιανουαρίου ε.ε. συνάγεται ότι ο εν λόγω νόμος δεν εφαρμόζεται για άτομα που έχουν καταδικασθεί εξαιτίας τρομοκρατικών ενεργειών. Αυτό σημαίνει ότι 700 περίπου αλβανοί κοσσοβάροι κρατούμενοι στη Σερβία δεν μπορούν να τύχουν της αμνηστίας αυτής εφόσον έχουν καταδικασθεί για τρομοκρατικές ενέργειες, παρά τηνπόσχεση του γιουγκοσλάβου Υπουργού Εσωτερικών Υποθέσεων Goran Svilanovic προσφάτως στην Washington ότι οι αλβανοί κρατούμενοι πρόκειται να ελευθερωθούν και παρά τις παρόμοιεςποσχέσεις του Προέδρου Kostunica προς την ΕΕ. Επομένως, θα ήθελα ναποβάλω τις εξής ερωτήσεις:

1. Εξετάζει το Συμβούλιο να προβεί σε αποδοκιμασία των εν λόγω εξελίξεων; Εάν όχι, για ποίο λόγο;

2. Ποια μέτρα πρόκειται να λάβει το Συμβούλιο για να πιέσει την Ομοσπονδιακή Δημοκρατία της Γιουγκοσλαβίας να τηρήσει τις επίσημεςποσχέσεις της σχετικά με την ελευθέρωση των αλβανών πολιτικών κρατουμένων;

Απάντηση

(31 Μαΐου 2001)

To Συμβούλιο εξακολουθεί να ανησυχεί σοβαρά για τους πολιτικούς κρατουμένους στη Σερβία, συμπεριλαμβανομένων των 700 περίπου Αλβανών Κοσσοβάρων, στους οποίους αναφέρθηκε ο αξιότιμος κύριος βουλευτής, έχει δε επανειλημμένα πιέσει τις αρμόδιες αρχές για την απελευθέρωσή τους.

Η Ομοσπονδιακή Δημοκρατία της Γιουγκοσλαβίας, στις 22 Ιανουαρίου,πέβαλε στο Κοινοβούλιο νομοσχέδιο για την παροχή αμνηστίας, το οποίο επί του παρόντος συζητείται. Η έγκρισή του αναμένεται για τα τέλη Φεβρουαρίου. Το νομοσχέδιο καλύπτει τους πολιτικούς κρατουμένους, μεταξύ των οποίων και ένα μέρος των 700 Αλβανών Κοσσοβάρων, στους οποίους αναφέρθηκε ο αξιότιμος κύριος βουλευτής.

Η ΕΕ εκφράζει την ικανοποίησή της για την πρωτοβουλία της ηγεσίας της νέας Ομοσπονδιακής Δημοκρατίας της Γιουγκοσλαβίας (ΟΔΓ) αλλά πιστεύει ότι δεν επαρκεί. Επομένως, η Ευρωπαϊκή Ένωση έχει ασκήσει σκληρές πιέσεις στο Βελιγράδι, και μάλιστα απευθείας στον Πρόεδρο κ. Kostunica κατά την πρόσφατη επίσκεψη τηςπουργικής Τρόϊκας της ΕΕ στις 8 Φεβρουαρίου. Με την ευκαιρία εκείνη, και κατά τη διάρκεια προγενέστερης επίσκεψης στη Στοκχόλμη, ο Πρόεδρος κ. Kostunica διαβεβαίωσε τους συνομιλητές του, εκπροσώπους της ΕΕ, ότι όλες οι περιπτώσεις των κρατουμένων που δεν καλύπτονται από το νομοσχέδιο για την αμνηστία θα αναθεωρηθούν, ανέφερε όμως ότι η διαδικασία αυτή ενδέχεται να διαρκέσει δύο έως τρεις μήνες. Η Ευρωπαϊκή Ένωση θα εξακολουθήσει ασφαλώς να αποδίδει ύψιστη προτεραιότητα στο θέμα αυτό κατά τις σχέσεις της με τις αρχές της Ομοσπονδιακής Δημοκρατίας της Γιουγκοσλαβίας.
ΓΡΑΠΤΗ ΕΡΩΤΗΣΗ E-1494/01

υποβολή: Chris Davies (ELDR) προς την Επιτροπή

(18 Μαΐου 2001)

Θέμα: Η απειλή της φυματίωσης

Στα πλαίσια του προγράμματος ενίσχυσης των αναπτυσσόμενων χωρών για την καταπολέμηση των ασθενειών που οφείλονται στη φτώχεια, ποιοι πόροι έχουν διατεθεί ή πρόκειται να διατεθούν για την καταπολέμηση της φυματίωσης μέσω της στρατηγικής DOTS (βραχεία αντιφυματική θεραπεία με άμεση ιατρική επίβλεψη), η οποία έχει, όπωςποστηρίζεται, ποσοστό επιτυχίας 99 %;

Απάντηση του κ. Nielson εξ ονόματος της Επιτροπής

(28 Ιουνίου 2001)

Δεν είναι εύκολο να προσδιοριστεί το συγκεκριμένο ποσό των κοινοτικών πόρων που έχουν διατεθεί στη στρατηγική DOTS. Η πλειονότητα των κοινοτικών πόρων για τηνγείαποστηρίζουν δράσεις για τη βελτίωση της οργάνωσης, της διαχείρισης και της αποδοτικότητας των εθνικών συστημάτωνγείας καθώς και των προγραμμάτων ελέγχου της φυματίωσης. Όλο και συχνότερα, οι πόροι αυτοί παρέχονται ως τομεακή ή δημοσιονομική στήριξη παρά ως στήριξη στο πλαίσιο προγραμμάτων για την αντιμετώπιση νόσων. Μεγάλο μέρος αυτής της στήριξης διατίθεται για τηνποστήριξη εθνικών πρωτοβουλιών ελέγχου της φυματίωσης.

Το πρόγραμμα ταχείας δράσης για το σύνδρομο επίκτητης ανοσοποιητικής ανεπάρκειας (HIV/AIDS), την ελονοσία και τη φυματίωση(1), στο πλαίσιο της μείωσης της φτώχειας, καθορίζει μια συνεκτική προσέγγιση μέσω παρεμβάσεων αντιμετώπισης κάθε μίας από τις τρεις αυτές σοβαρότατες μεταδοτικές νόσους. Στόχος τους είναι η αύξηση των αποτελεσμάτων τωνφιστάμενων παρεμβάσεων και, όσον αφορά τη φυματίωση, της στρατηγικής DOTS.

Εντούτοις, και παρά την πρόοδο που σημειώθηκε από το 1995, χρειάζονται περαιτέρω προσπάθειες για τη διάδοση της DOTS· οι δυνατότητες αυτής της αποτελεσματικής και χαμηλού κόστους στρατηγικής να μειώσει τη νοσηρότητα και τη θνησιμότητα της φυματίωσης δεν έχουν ακόμη γίνει αντιληπτές και αυτό εξαιτίας των τεχνικών προβλημάτων και των πολύπλοκων θεραπευτικών αγωγών.

Τα επόμενα πέντε έτη, η Επιτροπή, στο πλαίσιο του γενικού προϋπολογισμού για την αναπτυξιακή συνεργασία, θα αντιμετωπίσει με προτεραιότητα παρεμβάσεις στους τομείς τηςγείας, του AIDS και του πληθυσμού. Από πλευράς αναλήψεωνποχρεώσεων, οι παρεμβάσεις αυτές αντιπροσώπευαν το 2000 ποσοστό 8 % του προϋπολογισμού για την ανάπτυξη (περίπου 800 εκατ. ευρώ) και θα αυξάνονται σταθερά όσο βελτιώνεται η ικανότητα παράδοσης. Μέρος της ενισχυμένης στήριξης θα στοχεύει τις ενέργειες που προσδιορίζονται στο πρόγραμμα ταχείας δράσης, στις οποίες περιλαμβάνονται οι δράσεις κατά της φυματίωσης, και η στρατηγική DOTS.

Η Επιτροπή αναπτύσσει σήμερα λεπτομερή προγράμματα εργασιών και θα εξετάσει περαιτέρω, ιδίως με την Παγκόσμια Οργάνωση Υγείας (ΠΟΥ) και άλλους χορηγούς βοήθειας, τις δυνατότητες επιτάχυνσης και κλιμάκωσης των ροών κεφαλαίων προς τις χώρες που έχουν ανάγκη για την αντιμετώπιση της φυματίωσης και των άλλων σοβαρότατων μεταδοτικών νόσων.

(1) COM(2001)96 τελικό.
ΓΡΑΠΤΗ ΕΡΩΤΗΣΗ E-0979/01

υποβολή: Nuala Ahern (Verts/ALE) προς την Επιτροπή

(30 Μαρτίου 2001)

Θέμα: Δοκιμαστικές βολές βλημάτων μη επανεμπλουτισμένου ουρανίου

Θεωρεί η Επιτροπή ότι δοκιμαστικές βολές βλημάτων μη επανεμπλουτισμένου ουρανίου σε παράκτια ύδατα εντός των ορίων της Ευρωπαϊκής Ένωσης καλύπτονται από τη Σύμβαση για τη Προστασία του θαλάσσιου περιβάλλοντος του Βορειοανατολικού Ατλαντικού (OSPAR);

Κοινή απάντηση του κ. Wallstrm εξ ονόματος της Επιτροπής στις γραπτές ερωτήσεις E-0884/01, E-0979/01, E-0980/01 και E-0981/01

(5 Ιουνίου 2001)

Οι δοκιμές βεληνεκούς για τα οπλικά συστήματα που περιέχουν εξαντλημένο ουράνιο πραγματοποιούνται στην ξηρά και στη θάλασσα.

Στην περίπτωση των θαλασσίων δοκιμών, η Επιτροπή δήλωσε κατ' επανάληψη - και πλέον προσφάτως στην απάντηση προς την προφορική ερώτηση H-0055/01 της κας Κράτσα-Τσαγαροπούλου κατά την ώρα των ερωτήσεων της περιόδου συνόδου του Κοινοβουλίου του Φεβρουαρίου 2001(1) - ότι από την δραστηριότητα αυτή δεν προκαλείται οιαδήποτε ρύπανση του θαλασσίου περιβάλλοντος η οποία να είναι δυνατόν να διακριθεί από τις συγκεντρώσεις ουρανίουπό τις οποίες απαντά στη φύση. Κατά την άποψη της Επιτροπής το θέμα αυτό δεν έχει αντιμετωπισθεί στο πλαίσιο της σύμβασης Όσλο -Παρίσι (OSPAR).

Όσον αφορά τις δοκιμές στη ξηρά δυνάμει του άρθρου 35 της συνθήκης ΕΚΑΕ η Επιτροπή έχει το δικαίωμα πρόσβασης στις εγκαταστάσεις που είναι απαραίτητες για την συνεχή παρακολούθηση της ατμόσφαιρας, του ύδατος και του εδάφους, και ως εκ τούτου όλου του περιβάλλοντος, για λόγους διακρίβωσης. Η Επιτροπή ως εκ τούτου δεν διαθέτει πρόσβαση στις πυρηνικές ή στρατιωτικές εγκαταστάσεις αυτές, και δύναται να ζητήσει ανάλογη πρόσβαση σε αυτές μόνο εφόσον κρίνεται απαραίτητο να δημιουργηθούν εγκαταστάσεις παρακολούθησης για την αξιολόγηση των επιπτώσεων στο περιβάλλον πέραν της περιμέτρου της εκάστοτε τοποθεσίας.

Η Επιτροπή παρακολουθεί την κατάσταση όσον αφορά τα επίπεδα της ραδιενέργειας στο περιβάλλον βάσει των πληροφοριών που έχουν συγκεντρωθεί δυνάμει του άρθρου 36 της συνθήκης ΕΚΑΕ, ειδικών δεδομένων όσον αφορά τη συγκεκριμένη τοποθεσία εκ μέρους των αρχών των κρατών μελών και άλλες πηγές ενημέρωσης. Η Επιτροπή δεν είχεπόψη τη βρετανική μελέτη σχετικά με το Solway Firth, ούτε ανάλογη μελέτη στη Γαλλία.

Βάσει της κείμενης κοινοτικής νομοθεσίας,φίστανται ήδη μηχανισμοί που εξασφαλίζουν την παρακολούθηση της ραδιενέργειας στο περιβάλλον. Από την εφαρμογή των διατάξεων αυτών δεν προκύπτει ιδιαίτερη ανάγκη κλιμάκωσής τους μέσω της περιβαλλοντικής δειγματοληψίας εκ μέρους της Επιτροπής για εξαντλημένο ουράνιο.

(1) Προφορική απάντηση της 13.2.2001.
ΓΡΑΠΤΗ ΕΡΩΤΗΣΗ E-1514/01

υποβολή: Stavros Xarchakos (PPE-DE) προς την Επιτροπή

(21 Μαΐου 2001)

Θέμα: Διαγωνισμός τραγουδιού της EUROVISION

Ο διαγωνισμός τραγουδιού της EUROVISION ξεκίνησε πριν αρκετές δεκαετίες με στόχο την ανάδειξη του τραγουδιού των χωρών της Ευρώπης. Κατά τη διάρκεια τής μέχρι τώρα ζωής του έχει κάνει γνωστό το μουσικό έργο πολλών Ευρωπαίων συνθετών, στιχουργών και ερμηνευτών, ενώ δόθηκε η ευκαιρία να ακουσθούν τραγούδια στις γλώσσες όλων των χωρών της Ευρώπης και με τα ιδιαίτερα μουσικά χαρακτηριστικά κάθε μιας από αυτές.

Τα τελευταία χρόνια ο διαγωνισμός αυτός έχει αλλάξει μορφή και έχει επικρατήσει η άποψη ότι οι στίχοι των τραγουδιών θα μπορούσαν να αποδίδονται σε γλώσσα άλλη από εκείνη της χώρας που αντιπροσωπεύουν, με αποτέλεσμα όλο και περισσότερο να ακούγονται στίχοι στα αγγλικά, γλώσσα που θεωρείται πιο εμπορική και διεθνής. Έχειιοθετηθεί, έτσι, μία νοοτροπία δημιουργίας τραγουδιών ξενόφερτη και ασύμβατη με την Ευρωπαϊκή και πέρα από κάθε αναγνωρίσιμο ευρωπαϊκό στοιχείο. Το κάθε διαγωνιζόμενο τραγούδι είναι σχεδόν ταυτόσημο με το άλλο χωρίς τα ιδιαίτερα μουσικά χαρακτηριστικά της χώρας από την οποία προέρχεται και χωρίς τη γλώσσα

Θα παρακαλούσα να με πληροφορούσε η Επιτροπή για το

- αν ενισχύεται οικονομικά ο διαγωνισμός τραγουδιού της EUROVISION (άμεσα ή έμμεσα) από την Ε.Ε.,

- ποιά είναι η άποψή της για την επικράτηση των αγγλικών στίχων εις βάρος π.χ. των δανέζικων, των σουηδικών, των ελληνικών, των πορτογαλικών ή των ολλανδικών, καθώς και

- ανπάρχει η δυνατότητα για αποτελεσματική παρέμβαση της Επιτροπής προς τη διοργανωτική επιτροπή τού εν λόγω διαγωνισμού ώστε να γίνει πράξη ο σεβασμός στη γλώσσα και στην πολιτιστική ποικιλομορφία των χωρών της Ένωσης.

Απάντηση της κας Reding εξ ονόματος της Επιτροπής

(12 Ιουλίου 2001)

Ο Διαγωνισμός τραγουδιού της Eurovision οργανώνεται από την Ευρωπαϊκή ένωση ραδιοτηλεοπτικών εκπομπών (UER) και δεν έλαβε καμία οικονομική ενίσχυση από την Κοινότητα.

Επισημαίνεται ότι η UER είναι επαγγελματική ένωση των εθνικών ραδιοτηλεοπτικών οργανισμών στον κόσμο, με έδρα τη Γενεύη και ενεργεί για λογαριασμό των μελών της στην Ευρώπη.

Όσον αφορά την κοινοτική αρμοδιότητα, κυρίως στον πολιτιστικό τομέα, το άρθρο 151 (πρώην άρθρο 128) της συνθήκης ΕΚ της αναθέτει αποκλειστικά την αρμοδιότητα να ενθαρρύνει μέσω οικονομικής ενίσχυσης τη συνεργασία μεταξύ των κρατών μελών.

Κατά συνέπεια, η ενδεχόμενη τροποποίηση των κανόνων συμμετοχής στο Διαγωνισμός τραγουδιού της Eurovision δενπάγεται στην αρμοδιότητα της Κοινότητας.
ΓΡΑΠΤΗ ΕΡΩΤΗΣΗ E-1366/01

υποβολή: Cristiana Muscardini (UEN) προς την Επιτροπή

(7 Μαΐου 2001)

Θέμα: Προστασία αδέσποτων σκυλιών στη Ρουμανία

Από τηλεοπτικά ρεπορτάζ προκύπτει ότι 200 περίπου χιλιάδες αδέσποτα σκυλιά περιπλανούνται στους δρόμους του Βουκουρεστίου και περιμένουν την εξόντωσή τους: έχουν κινηματογραφηθεί οι κοινοί τάφοι στους οποίους ρίχνονται. Επειδή είναι αδέσποτα, τα σκυλιά έχουν εξαγριωθεί και θεωρούνται επικίνδυνα από τις αρχές. Για το λόγο αυτό, οι ειδικές ομάδες μη επαγγελματιών κυνηγών τα συλλαμβάνουν με κάποιον τρόπο και τα μεταφέρουν δήθεν σε ένα στρατόπεδο για στείρωση. Στην πραγματικότητα, έξω από την πόλη τα τουφεκίζουν. Εθελοντές ζωόφιλοι, δημοσιογράφοι, κτηνίατροι, η ίδια η Brigitte Bardot, ταξιδεύουν στο Βουκουρέστι, για να γλιτώσουν κάποια σκυλιά από βέβαιο θάνατο. Το φαινόμενο όμως είναι τεράστιο και δεν αρκεί η καλή θέληση κάποιων για την αντιμετώπιση της κατάστασης.

1. Η Επιτροπή είναι ενήμερη για το φαινόμενο;

2. μπορεί να συνεργαστεί με τη ρουμανική κυβέρνηση για την επίλυση του τραγικού αυτού προβλήματος;

3. στις διαπραγματεύσεις για τη διεύρυνση έχει ποτέ θέσει το πρόβλημα της προστασίας των ζώων;

Απάντηση του κ. Verheugen εξ ονόματος της Επιτροπής

(29 Ιουνίου 2001)

Η Επιτροπή γνωρίζει την πολιτική των δημοτικών αρχών του Βουκουρεστίου όσον αφορά τα αδέσποτα σκυλιά. Παρότι αναγνωρίζει ότι τα αδέσποτα σκυλιά αποτελούν πρόβλημα προς αντιμετώπιση, η Επιτροπή θεωρεί ότι η πολιτική αυτή οδηγεί ενδεχομένως σε δυσανάλογα και άσκοπα σκληρή μεταχείριση των αδέσποτων σκυλιών.

Ωστόσο, η ευρωπαϊκή νομοθεσία για τα άγρια θηράματα, την προστασία των ζώων που χρησιμοποιούνται για επιστημονικούς σκοπούς, την καλή μεταχείριση των ζώων στο αγρόκτημα, κατά τη μεταφορά και στο σφαγείο, δεν ισχύει στην περίπτωση των αδέσποτων σκυλιών.

Η Επιτροπή δεν διαθέτει συνεπώς νομική βάση με την οποία να ζητήσει επίσημα την εξέταση του θέματος με τις ρουμανικές αρχές.
ΓΡΑΠΤΗ ΕΡΩΤΗΣΗ E-0614/01

υποβολή: Christopher Heaton-Harris (PPE-DE) προς την Επιτροπή

(1 Μαρτίου 2001)

Θέμα: Αμοιβές για ποδοσφαιρικές μεταγραφές

Φημολογείται πως κάποιες διαμαρτυρίες έδωσαν αφορμή για τη διεξαγωγή της τρέχουσας συζήτησης όσον αφορά τις αμοιβές που καταβάλλονται για τις ποδοσφαιρικές μεταγραφές.

Πόσες διαμαρτυρίες είχε λάβει η Επιτροπή όταν ξεκίνησε τη διαδικασία των συζητήσεων με τις διάφορες ποδοσφαιρικές αρχές;

Πόσες διαμαρτυρίες έχει λάβει συνολικά;

Ποιόςπέβαλε και γιατί αυτές τις διαμαρτυρίες;

Πόσοι εκπρόσωποι που έγιναν δεκτοί από την Επιτροπή ζήτησαν τη διατήρηση του ισχύοντος συστήματος;

Απάντηση του κ. Monti εξ ονόματος της Επιτροπής

(19 Απριλίου 2001)

Οι επίσημες καταγγελίες που οδήγησαν στην κίνηση της διαδικασίας κατά της Διεθνούς Ομοσπονδίας Ποδοσφαιρικών Ενώσεων (FIFA) το Δεκέμβριο του 1998 ήταν τέσσερις. Αργότερα, η Επιτροπή έλαβε μία επί πλέον επίσημη καταγγελία.

Το Σεπτέμβριο του 2000, ημερομηνία από την οποία η Επιτροπή άρχισε εντατικότερες συζητήσεις με τους ποδοσφαιρικούς κύκλους, δύο από τις καταγγελίες που αφορούσαν την ίδιαπόθεση είχαν ήδη αποσυρθεί μετά από συναλλαγή με τη FIFA.

Κατ' αρχήν, η Επιτροπή δεν μπορεί να αποκαλύπτει τα ονόματα εκείνων πουποβάλλουν καταγγελία σεποθέσεις που σχετίζονται με διαδικασίες εφαρμογής των κανόνων ανταγωνισμού της Συνθήκης ΕΚ.

Οι καταγγελίες αφορούσαν ειδικότερα δύο πλευρές των κανόνων της FIFA που εφαρμόζονται στις διεθνείς μεταγραφές: την πλήρη απαγόρευση της μονομερούς καταγγελίας του συμβολαίου και την καταβολή αποζημιώσεων μεταγραφής στη λήξη του συμβολαίου για καταστάσεις που δεν καλύπτονται από την απόφαση Μπόσμαν.

Η Επιτροπή έλαβε γνώμεςπέρ της διατήρησης των σημερινών κανόνων της FIFA. Επίσης έλαβε πολλές γνώμες όπουποστηρίζεται ότι είναι αναγκαία η τροποποίηση των εν λόγω κανόνων.

Μετά τη συνεδρίαση της le 5ης Μαρτίου 2001, η FIFA, σε συμφωνία με την Ένωση των Ευρωπαϊκών Ποδοσφαιρικών Ομοσπονδιών (UEFA), ανέλαβε τη δέσμευση να τροποποιήσει ταχέως τους κανόνες της, στην έκδοσή τους του 1997, που διέπουν το καθεστώς και τις μεταγραφές των παικτών, σύμφωνα με τις αρχές που δόθηκαν στη δημοσιότητα.
ΓΡΑΠΤΗ ΕΡΩΤΗΣΗ P-1545/01

υποβολή: Glenys Kinnock (PSE) προς την Επιτροπή

(14 Μαΐου 2001)

Θέμα: Βελγική απαγόρευση εισόδου στα φορτηγά που μεταφέρουν περιστέρια

Είναι εις γνώσιν της Επιτροπής ότι οι βελγικές αρχές έχουν επιβάλει απαγόρευση στα φορτηγά που μεταφέρουν περιστέρια;

Θα μπορούσε να επιβεβαιώσει η Επιτροπή ότι η ενέργεια αυτή είναι απαράδεκτη αλλά και άκαιρη, δεδομένου ότι δενφίστανται περιορισμοί στη μεταφορά περιστεριών στο Ηνωμένο Βασίλειο;

Απάντηση του κ. Byrne εξ ονόματος της Επιτροπής

(18 Ιουνίου 2001)

Η Επιτροπή πληροφορήθηκε από τις βελγικές αρχές ότι επιβλήθηκαν ορισμένοι περιορισμοί στη διακίνηση ζώων λόγω σοβαρών κρουσμάτων αφθώδους πυρετού σε ορισμένα μέρη της Κοινότητας.

Τα μέτρα αυτά περιλαμβάνουν επίσης την απαγόρευση της εισαγωγής περιστεριών από το Ηνωμένο Βασίλειο, καθόσονπάρχει κίνδυνος να έχουν έλθει σε επαφή με ζώα που έχουν ίσως προσβληθεί από αφθώδη πυρετό.

Η Επιτροπή επανεξέτασε την κατάσταση στο πλαίσιο της Μόνιμης Κτηνιατρικής Επιτροπής.

Οι περιορισμοί στη διακίνηση περιστεριών που επέβαλαν οι βελγικές αρχές άρθηκαν στις 15 Μαΐου 2001.